Waxa kaloo uu sheegay in sabab kale oo dhinaca ammaanka la xidhiidha loo mabnuucay dadka qaxootiga ah, waxaannu yidhi; “Ta labaad waxaad la socotaan in caalamku uu welwel weyn ka qabo xagga nabadgelyada oo dadka masaakiinta ah ee qaxoontiga ah ay ku dhuuntaan dad qas wadayaal ah, sidaa aawadeed caalamka waxa aan u sheegaynaa ilaa inta aan ka helayno caawimo xagga nabadgelyada ah oo aannu dunida la kaashano iyo inta loo helayo wax ay dadkaasi quutaan laga bilaabo bari (Isniinta maanta) waxa aan joojinay dadkii ka imanayey Yemen, maadaama dhinaca nabadgelyada iyo dhinaca quudintoodii dadkaa reer Soomaaliya ee hay’aduhu diideen quudintoodii in anaannu quudin karin, awoodna u hayn, hawshoodiina la nagaga baxay, sidii aan ula galgalan lahayna inta joogta diyaar baannu u nahay, sidii aan u gaadhsiin lahayn meelahay degenaayeena diyaar baannu u nahay.
